ASENIZACINĖS TRANSPORTO PRIEMONĖS PASLAUGOS PIRKIMO

sutartis

2025 m. liepos d. Nr.

Šilalė

**Šilalės rajono savivaldybės administracija** (toliau – Administracija), juridinio asmens kodas188773720, kurios registruota buveinė yra J. Basanavičiaus g. 2-1, 75138 Šilalė, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama Šilalės rajono savivaldybės administracijos direktoriaus Andriaus Jančausko, veikiančio pagal Šilalės rajono savivaldybės administracijos nuostatus (toliau – Užsakovas),ir

**UAB ,,Šilalės vandenys“**, juridinio asmens kodas 176523470, adresas: Rytinio Kelio g. 4, Šilalė , atstovaujama direktoriaus Remigijaus Vėlavičiaus, veikiančio pagal įmonės įstatus (toliau – Paslaugų teikėjas)*,* toliau kartu sutartyje vadinamos Šalimis, sudarė šią Sutartį (toliau – Sutartis).

**I. Sutarties dalykas IR OBJEKTAS**

1. Šilalės rajono savivaldybės administracijos Pajūrio seniūnijai asenizacinės transporto priemonės paslaugos pirkimas (toliau – Paslaugos), pagal nuotekų išvežimo paslaugos pirkimo techninę specifikaciją (1 priedas).

**II. BENDROSIOS NUOSTATOS**

2. Paslaugų teikėjas garantuoja, kad:

2.1. iš esmės susipažino su visa informacija, susijusia su Sutarties objektu bei kita reikiama jam pateikta dokumentacija, reikalinga Sutarties pagrindu užsakytoms paslaugoms atlikti ir šios informacijos pakanka, kad Paslaugų teikėjas galėtų įvykdyti šia sutartimi prisiimtus įsipareigojimus;

2.2. visas Sutarties pagrindu užsakytas Paslaugas gali atlikti ir atliks Užsakovo dokumentuose nurodytomis sąlygomis ir tvarka;

2.3. Paslaugos teikėjas ir už darbų vykdymą atsakingi asmenys turi visas technines, intelektualines, fizines ir kitas galimybes, reikalingas ir suteikiančias galimybę deramai vykdyti Sutarties sąlygas ir užtikrinti aukščiausią jo Sutarties pagrindu atliekamų darbų kokybę;

2.4. Paslaugų teikėjas ir už darbų vykdymą atsakingi asmenys turi visus leidimus, reikiamą kvalifikaciją ir kompetenciją paslaugoms Sutarties pagrindu vykdyti.

**III. PASLAUGŲ ATLIKIMO terminai**

3. Ši sutartis įsigalioja nuo jos pasirašymo momento ir galioja iki visiško ir tinkamo sutartinių įsipareigojimų pagal šią sutartį įvykdymo.

4. Paslaugų teikėjas, laikydamasis Lietuvos Respublikos įstatymų, kitų teisės aktų ir savo pateikto pasiūlymo, įsipareigoja tinkamai teikti Paslaugas **13 (trylika)** mėnesių nuo Sutarties įsigaliojimo dienos arba kol bus išnaudota pirkimui skirta lėšų suma nurodyta Sutarties 9 punkte.

5. Sutarties pratęsimo terminas nenumatomas.

6. Terminų laikymasis yra esminė Sutarties sąlyga.

**IV. ĮKAINIAI IR ATSISKAITYMO TVARKA**

7. Sutarčiai taikomos fiksuoto įkainio kainodaros taisyklės. Sutartyje nustatyti Paslaugų įkainiai yra esminė Sutarties sąlyga ir negali būti keičiami visą Sutarties galiojimo laikotarpį, išskyrus Sutarties 10 punkte numatytus atvejus.

8. Užsakovas sumoka Paslaugų teikėjui už faktiškai atliktas Paslaugas pagal lentelėje nurodytus įkainius:

|  |  |  |  |  |
| --- | --- | --- | --- | --- |
| **Eil. Nr.** | **Paslaugos aprašymas** | **Mato vnt.** | **Kiekis** | **Kaina vnt. (su PVM)** |
|  | Asenizacinės transporto priemonės paslauga (12 m³) | cisterna | 5 | 117,60 |
|  | Vamzdynų plovimas (automobiliu Iveco Euro) | 1 val. | 2 | 36,00 |
|  | Vamzdynų plovimas hidroidinaminiu būdu (automobiliu MAN) | 1 val. | 1 | 120,00 |
|  | Transporto išlaidos (automobiliai Iveco, MAN) | km | 204 | 0,86 |
|  | Vandentiekio ir nuotekų tinklų avarijų likvidavimo ir profilaktikos darbai (be žemės kasimo darbų, be medžiagų vertės) | 1 val. | 8 | 70,00 |
|  | Smulkūs santechnikos darbai | 1 val. | 10 | 7,70 |

9. Bendra Sutarties vertė negali viršyti **1815,00 Eur (*vieno tūkstančio aštuonių šimtų penkiolikos eurų 00 ct* ) su PVM.**

10. Nuotekų tvarkymo paslaugų ir pardavimo kainos nustatomos ir keičiamos Lietuvos Respublikos teisės aktų nustatyta tvarka:

10.1. jei Sutarties galiojimo laikotarpiu Lietuvos Respublikos teisės aktų nustatyta tvarka pakeičiama vandens tiekimo, nuotekų tvarkymo ar pardavimo kaina, nauja kaina pradedama taikyti nuo jos patvirtinimo dienos. Apie kainos pasikeitimą Užsakovas informuojamas paskelbiant apie naują kainą Šilalės rajono spaudoje ir Teikėjo pateikiamose Užsakovui sąskaitose;

10.2. jei sutarties galiojimo laikotarpiu pakeičiamas pridėtinės vertės mokesčio dydis, kaina perskaičiuojama (mažinama ar didinama) proporcingai pridėtinės vertės mokesčio pasikeitimo dydžiui. Perskaičiavimas atliekamas ne vėliau kaip per 5 darbo dienas po Lietuvos Respublikos pridėtinės vertės mokesčio įstatymo, kuriuo keičiamas mokesčio tarifas, įsigaliojimo dienos.

11. Į Sutarties Paslaugų kainą įtraukti visi Paslaugų teikėjo privalomi mokėti mokesčiai ir visos su Paslaugų atlikimu susijusios išlaidos.

12. Įkainiai, nurodyti Sutarties 8 punkte, yra galutiniai ir apima visas tiesiogines ir netiesiogines išlaidas, susijusias su Paslaugų atlikimu. Į įkainius įskaityti visi reikiami Paslaugų teikėjo įrengimai bei mechanizmai, reikalingi Paslaugoms atlikti, Paslaugų teikėjo personalo darbas, medžiagos, priežiūra, derinimas, bandymai (jei tokie bus reikalingi), netiesioginės išlaidos, Paslaugų teikėjo mokami mokesčiai, pelnas su galimai numatoma Paslaugų teikėjo rizika, prievolės ir įsipareigojimai, apibrėžti Sutartyje ar atsirandantys ją vykdant (įskaitant PVM) ir visos kitos Paslaugų teikėjo išlaidos. Visą riziką dėl įkainių padidėjimo prisiima Paslaugų teikėjas.

13. Paslauga yra įvertinta kompleksiškai, kartu su visais lydinčiais darbais, papildomais elementais, reikalingais darbo resursais. Visi darbai, kurie gali būti pagrįstai laikomi būtinais Paslaugų atlikimui, turės būti atlikti be papildomo apmokėjimo, nepriklausomai nuo to, ar jie yra apibūdinti pirkimo dokumentuose ar ne.

14. Paslaugų įkainiui įtakos negali turėti terminų pažeidimas, medžiagų, įrengimų, darbo užmokesčio ir kitų panašių išlaidų padidėjimas.

15. Šalys susitaria, kad už kokybiškai ir laiku atliktas Paslaugas Užsakovas sumoka Paslaugų teikėjui per 30 (trisdešimt) kalendorinių dienų nuo Paslaugų priėmimo–perdavimo akto pagrindu išrašytos sąskaitos faktūros gavimo dienos.

**16. PVM sąskaita faktūra turi būti išrašoma Pajūrio seniūnijos vardu (Šilalės rajono savivaldybės administracijos Pajūrio seniūnija, kodas 188614878, adresas:** **Dariaus ir Girėno g. 33, Pajūris, Šilalės r.).**

17. Vykdant Sutartį, sąskaitos faktūros, kreditiniai ir debetiniai dokumentai bei avansinės sąskaitos turi būti teikiami naudojantis informacinės sistemos „**SABIS**“ priemonėmis, išskyrus atvejus, kai mobilizacijos, karo ir nepaprastosios padėties atveju yra CVP IS ar informacinės sistemos „SABIS“ pažeidimų, dėl kurių negalimas Užsakovo ir Paslaugų teikėjo keitimasis informacija naudojantis šiomis sistemomis.

18. Užsakovas, vadovaujantis Viešųjų pirkimų įstatymo 89 straipsnio 2 dalimi, esant poreikiui, gali įsigyti Techninėje specifikacijoje esančiame Paslaugų sąraše nenurodytų, tačiau su Sutarties objektu susijusių paslaugų, neviršijant 10 procentų pradinės Sutarties vertės. Už Paslaugų sąraše nenurodytas, tačiau su Sutarties objektu susijusias paslaugas, bus apmokėta ne didesnėmis nei užsakymo dieną Paslaugų teikėjo prekybos vietoje, kataloge ar interneto svetainėje nurodytomis galiojančiomis šių prekių kainomis arba, jei tokios kainos neskelbiamos, Paslaugų teikėjo pasiūlytomis, konkurencingomis ir rinką atitinkančiomis kainomis.

19. Paslaugų teikėjas negali perleisti tretiesiems asmenims visų ar dalies savo teisių, susijusių su Sutartimi, įskaitant reikalavimo teisę į Užsakovo mokėtinas sumas, be išankstinio rašytinio Užsakovo sutikimo. Be Užsakovo išankstinio rašytinio sutikimo sudaryti sandoriai dėl teisių ar pareigų pagal šią Sutartį perleidimo laikytini niekiniais ir negaliojančiais nuo jų sudarymo momento.

20. Šalys susitaria, kad nepaisant to, kas nurodyta mokėjimo pavedimuose, Užsakovui atlikus mokėjimą pagal Sutartį, įmokos pirmiausiai yra skiriamos padengti anksčiau atsiradusiems įsiskolinimams pagal Sutartį, antroje eilėje – delspinigiams apmokėti (jeigu jie buvo priskaičiuoti pagal Sutartį), trečioje eilėje – palūkanoms apmokėti (jeigu jos buvo priskaičiuotos pagal Sutartį).

21. Paslaugų teikėjui neapmokama už faktiškai atliktas papildomas paslaugas, kurių Paslaugų teikėjas iš anksto raštu nesuderino su Užsakovu.

**V. UŽSAKOVO TEISĖS IR PAREIGOS**

22. Užsakovas įsipareigoja:

22.1. nedelsiant patikrinti suteiktų Paslaugų kokybę ir priimti Paslaugų teikėjo tinkamai suteiktas Paslaugas ir jų rezultatus šioje Sutartyje nustatyta tvarka;

22.2. sumokėti Paslaugų teikėjui už kokybiškai suteiktas ir perduotas Paslaugas šioje Sutartyje nustatyta tvarka;

22.3. nedelsdamas suteikti Paslaugų teikėjui visą turimą informaciją ir (arba) dokumentus, kurie gali būti reikalingi Sutarčiai vykdyti. Sutarties vykdymo laikotarpio pabaigoje visi dokumentai grąžinami Užsakovui.

23. Užsakovas turi teisę:

23.1. nuolat tikrinti Paslaugų teikėjo teikiamų paslaugų kokybę;

23.2. prašyti Paslaugų teikėjo ištaisyti paslaugų trūkumus ir klaidas;

23.3. prašyti pakeisti Paslaugų teikėjo paskirtą už konkrečius darbus ar darbų atlikimą atsakingą asmenį (vadovą, rengėją, specialistą ir pan.) kitu, jei paskirtas asmuo netinkamai vykdo jam paskirtas užduotis.

24. Užsakovas, Paslaugų teikėjo prašymu, nurodytu laiku neapmokėjęs už Paslaugas, moka 0,02 (dvi šimtosios) proc. dydžio delspinigius už kiekvieną uždelstą dieną.

**VI. PASLAUGŲ TEIKĖJO TEISĖS IR PAREIGOS**

25. Paslaugų teikėjas įsipareigoja:

25.1. laikydamasis Lietuvos Respublikos įstatymų, kitų teisės aktų ir savo pateikto pasiūlymo įsipareigoja tinkamai suteikti ir perduoti Užsakovui Paslaugas;

25.2. atsakyti už saugų darbą, sanitarinių – higieninių ir priešgaisrinių reikalavimų laikymąsi;

25.3. nedelsiant informuoti Užsakovą apie įvykusius nelaimingus atsitikimus, įvairaus pobūdžio avarijas ar trečiųjų asmenų padarytą žalą darbo vietoje;

25.4. perduoti Paslaugų atlikimo rezultatus Sutartyje nustatyta tvarka;

25.5. savo sąskaita ištaisyti darbo trūkumus, nustatytus iki atliktų Paslaugų perdavimo–priėmimo akto pasirašymo;

25.6. kai Paslaugų teikėjas nevykdo savo sutartinių prievolių, jis turi, Užsakovui pareikalavus, savo sąskaita ištaisyti bet kokius trūkumus, susijusius su Paslaugų teikimu ir darbų atlikimu;

25.7. Paslaugų teikėjui Sutartyje nurodytu laiku neatlikus Paslaugų ir Užsakovui pareikalavus, moka Užsakovui 0,02 (dvi šimtosios) proc. dydžio delspinigius nuo neatliktų Paslaugų vertės už kiekvieną uždelstą dieną;

25.8. vykdyti teisėtus Užsakovo nurodymus, susijusius su Sutarties vykdymu; jei Paslaugų teikėjas mano, kad Užsakovo nurodymai viršija Sutarties sąlygas, jis apie tai raštu praneša Užsakovui per 5 kalendorines dienas nuo tokio nurodymo gavimo dienos.

25.9. Paslaugų teikėjas, įsipareigoja vykdydamas Sutartį, laikytis šių aplinkosaugos reikalavimų: mažinti popieriaus sunaudojimą, atsisakyti nebūtino dokumentų kopijavimo ir spausdinimo. Techninė dokumentacija, ataskaitos ir (ar) kiti su Sutarties vykdymu susiję dokumentai Klientui turi būti pateikti tik elektroniniu formatu. Techninės dokumentacijos galutinės versijos ir priėmimo-perdavimo aktai turi būti pasirašomi el. parašu, jeigu nesusitarta kitaip. Išimtiniais atvejais su Sutarties vykdymu susiję dokumentai gali būti pateikiami fiziniu dokumentų formatu, jeigu toks formatas privalomas pagal teisės aktus ir (ar) Užsakovas nurodo tokį būtinumą.

26. Paslaugų teikėjas turi teisę:

26.1. prašyti Užsakovo pateikti Paslaugų teikimui ir Paslaugų atlikimui ir šios Sutarties vykdymui reikiamą informaciją, dokumentus ir medžiagą;

26.2. gauti Sutartyje nurodytą atlyginimą už tinkamai atliktas ir perduotas Paslaugas;

26.3. Paslaugų teikėjas atsako tik už tuos ieškinius ir / ar reikalavimus, nuostolius ar žalą, kurie yra tiesiogiai susiję su jo sutartinių prievolių nevykdymu arba netinkamu vykdymu.

**VII. ŠALIŲ ATSAKOMYBĖ**

27. Už sutartinių įsipareigojimų nevykdymą arba netinkamą vykdymą šios Sutarties Šalys atsako Lietuvos Respublikos teisės aktų nustatyta tvarka.

28. Jei kuri nors Sutarties Šalis nevykdo kokių nors savo įsipareigojimų pagal Sutartį, ji pažeidžia Sutartį. Vienai Sutarties Šaliai pažeidus Sutartį, nukentėjusioji Šalis turi teisę:

28.1. reikalauti kitos Šalies vykdyti sutartinius įsipareigojimus;

28.2. reikalauti atlyginti patirtus tiesioginius nuostolius;

28.3. reikalauti sumokėti Sutartyje nustatytus delspinigius (netesybas);

28.4. nustatyta tvarka nutraukti Sutartį.

**VIII. SUBTIEKIMAS**

29. Sudarius Sutartį, tačiau ne vėliau negu Sutartis pradedama vykdyti, Paslaugų teikėjas įsipareigoja Užsakovui pranešti tuo metu žinomų subteikėjų pavadinimus, kontaktinius duomenis ir jų atstovus. Užsakovas taip pat reikalauja, kad Paslaugų teikėjas informuotų apie minėtos informacijos pakeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.

30. Paslaugų teikėjas gali keisti Sutarties priede nurodytus subtiekėjus, raštu nurodydamas tokio keitimo motyvus.

31. Užsakovui sutikus su subtiekėjo pakeitimu, Užsakovas kartu su Paslaugų teikėju sudaro susitarimą dėl subtiekėjo pakeitimo, kurį pasirašo Šalys. Šis susitarimas yra neatskiriama Sutarties dalis.

**IX. PASLAUGŲ perdavimo ir priėmimo tvarka**

32. Pagal šią Sutartį atliktos Paslaugos priimamos pasirašant Paslaugų priėmimo–perdavimo aktą (toliau – Aktas).

33. Paslaugų teikėjas, suteikęs Paslaugą, per 5 darbo dienas informuoja Šilalės rajono savivaldybės administracijos Pajūrio seniūnijos seniūnę Roma Veščiūnienę, tel. (0 449) 58 166, el. p. [roma.vesciuniene@silale.lt](mailto:roma.vesciuniene@silale.lt) apie darbų pabaigą, pasirašo Paslaugų priėmimo–perdavimo aktą. Jeigu Užsakovas nepasirašo Akto, jis Paslaugų teikėjui per 10 dienų pateikia motyvuotą raštą, nurodydamas darbų trūkumus ir klaidas, kuriuos Paslaugų teikėjas turi nedelsiant ištaisyti. Akte nurodytus trūkumus Paslaugų teikėjas pašalina savo sąskaita per abiejų šalių susitarimu nurodytą terminą. Jei per 10 dienų Aktas nepasirašomas ir nepateikiamas motyvuotas raštas, laikoma, kad perduotos Paslaugos suteiktos tinkamai ir Užsakovas pretenzijų neturi.

**X. Intelektinės ir pramoninės nuosavybės teisės**

34. Visi rezultatai ir su jais susijusios teisės, įgytos vykdant Sutartį, įskaitant autorines ir kitas intelektinės ar pramoninės nuosavybės teises, yra Užsakovo nuosavybė.

35. Jei Sutartyje nenustatyta kitaip, Paslaugos teikėjas garantuoja nuostolių atlyginimą Užsakovui dėl bet kokių reikalavimų, kylančių dėl autorių teisių, patentų, licencijų, brėžinių, modelių, prekės pavadinimų ar prekės ženklų naudojimo, kaip numatyta Sutartyje, išskyrus atvejus, kai toks pažeidimas atsiranda dėl Užsakovo kaltės.

**XI. SUSIRAŠINĖJIMAS**

36. Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai arba išsiųsti registruotu paštu bei elektroniniu paštu šioje Sutartyje nurodytais adresais.

37. Jei pasikeičia Šalies adresas ir / ar kiti duomenys, Šalis turi informuoti kitą Šalį ne vėliau kaip per 5 (penkias) kalendorines dienas.Jei Šalis nurodytu terminu to nepadaro, ji neturi teisės reikšti pretenzijų dėl kitos Šalies veiksmų, jei jie atlikti paskutiniais žinomais jai duomenimis, arba jei tokia Šalis negavo pranešimo, išsiųsto paskutiniais jai žinomais adresais.

38. Jei siuntėjui reikia gavimo patvirtinimo, jis nurodo tokį reikalavimą pranešime. Jei yra nustatytas atsakymo į raštišką pranešimą gavimo terminas, kuris skaičiuojamas nuo raštiško pranešimo įteikimo dienos, siuntėjas pranešime turi nurodyti reikalavimą patvirtinti raštiško pranešimo gavimą. Bet kuriuo atveju siuntėjas imasi priemonių, būtinų jo pranešimo gavimui užtikrinti.

**XII. Sutarties nutraukimas**

39. Sutartis gali būti nutraukiama Lietuvos Respublikos viešųjų pirkimų įstatymo 90 straipsnyje ir Lietuvos Respublikos civiliniame kodekse numatytais atvejais.

40. Sutartis gali būti nutraukta bet kuriuo metu bendru Sutarties Šalių susitarimu arba vienos iš Šalių iniciatyva, jei:

40.1. kita Šalis bankrutuoja arba yra likviduojama, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;

40.2. keičiasi kitos Šalies organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui;

40.3. kita Šalis nevykdo ar netinkamai vykdo savo sutartinius įsipareigojimus.

41. Sutartis gali būti nutraukta Užsakovo iniciatyva ir dėl kitų, Sutarties 40 punkte nenurodytų priežasčių, prieš ne mažiau kaip 30 dienų raštu informavus Paslaugų teikėją. Paslaugų teikėjas turi teisę nutraukti Sutartį ne mažiau kaip prieš 30 dienų raštu informavęs Užsakovą tik dėl svarbių priežasčių.

42. Sutartis gali būti nutraukta vienašališkai bet kurios iš šalių iniciatyva, apie tai raštu informavus kitą šalį ne vėliau kaip prieš 30 (trisdešimt) dienų, jeigu yra esminis sutarties pažeidimas. Esminiu šios Sutarties pažeidimu bus laikomas bet kurio įsipareigojimo pagal Sutarties 5 ir 6 skyrius neįvykdymas arba netinkamas įvykdymas.

**XIII. Nenugalima jėga (force majeure)**

43. Nė viena Sutarties Šalis nėra laikoma pažeidusi Sutartį arba nevykdanti savo įsipareigojimų pagal ją, jei įsipareigojimus vykdyti jai trukdo nenugalimos jėgos (force majeure) aplinkybės, atsiradusios po konkurso nugalėtojo paskelbimo ar po Sutarties įsigaliojimo dienos.

44. Nenugalimos jėgos aplinkybių sąvoka apibrėžiama ir Šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212 straipsnyje bei „Atleidimo nuo atsakomybės esant nenugalimos jėgos (force majeure) aplinkybėms taisyklėse“ (Lietuvos  Respublikos  Vyriausybės 1996 m. liepos 15 d.  nutarimas Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“).

45. Jei kuri nors Sutarties Šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį. Jei Užsakovas raštu nenurodo kitaip, Paslaugų teikėjas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos (force majeure) aplinkybės netrukdo, vykdyti. Paslaugų teikėjas nenaudoja alternatyvių būdų, dėl kurių gali atsirasti papildomų išlaidų, jei Užsakovas nenurodo jam to daryti. Jei, vykdydamas Užsakovo nurodymus arba naudodamas alternatyvius būdus pagal Užsakovo nurodymą, Paslaugų teikėjas patiria papildomų išlaidų, Užsakovas jas turi atlyginti.

46. Jei nenugalimos jėgos (force majeure) aplinkybės trunka ilgiau kaip 180 kalendorinių dienų, tuomet, nepaisant Sutarties įvykdymo termino pratęsimo, kuris dėl minėtųjų aplinkybių gali būti Paslaugų teikėjui suteiktas, bet kuri Sutarties Šalis turi teisę nutraukti Sutartį įspėdama apie tai kitą Šalį prieš 30 kalendorinių dienų. Pasibaigus šiam 30 (trisdešimt) kalendorinių dienų laikotarpiui nenugalimos jėgos (force majeure) aplinkybės vis dar yra, Sutartis nutraukiama ir pagal Sutarties sąlygas Šalys atleidžiamos nuo tolesnio Sutarties vykdymo.

**XIV. Kitos nuostatos**

47. Sutartis sudaroma lietuvių kalba, dviem vienodą teisinę galią turinčiais egzemplioriais, po vieną kiekvienai šaliai.

48. Pasirašydamos šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus.

49. Sutarties antraštės ir straipsnių pavadinimai negali būti naudojami sutarčiai aiškinti. Priklausomai nuo konteksto, žodžiai, vartojami vienaskaita, gali reikšti daugiskaitą ir atvirkščiai, o vyriškosios giminės žodžiai gali reikšti moteriškąją ir atvirkščiai.

50. Visi Sutartyje nereglamentuoti klausimai sprendžiami remiantis Lietuvos Respublikos teise.

51. Pirkimo sutartis jos galiojimo laikotarpiu gali būti keičiama neatliekant naujos pirkimo procedūros vadovaujantis Viešųjų pirkimų įstatymo 89 straipsniu.

52. Sutarties pakeitimai atliekami tik raštu. Sutarties pakeitimai gali būti atlikti Sutarties šalių atstovų pasirašomu protokolu ar kitais būdais, užtikrinančiais aiškiai išreikštą Sutarties šalių valią pakeisti atitinkamas Pirkimo sutarties sąlygas. Dokumentas, kuriuo įforminami Sutarties pakeitimai, tampa neatskiriama Sutarties dalimi.

53. Laikoma, kad Paslaugų teikėjas padarė esminį Sutarties pažeidimą, jei jis atitinka Lietuvos Respublikos civilinio kodekso 6.217 straipsnio 2 dalyje įtvirtintus kriterijus. Padarius esminį Sutarties pažeidimą ir nepašalinus trūkumų per Užsakovo pateiktoje pretenzijoje numatytą terminą, Sutartis nutraukiama vienašališkai ne teismo tvarka ir Paslaugų teikėjas įrašomas į nepatikimų teikėjų sąrašą.

54. Sutarties šalys visus ginčus stengiasi išspręsti derybomis. Jei ginčo išspręsti derybomis nepavyksta, šalis turi teisę, pereiti prie kito ginčų sprendimo procedūros etapo – ginčo sprendimo Lietuvos Respublikos teisme. Visi ginčai, kylantys dėl šios Sutarties ar su ja susiję, nepavykus jų išspręsti derybų būdu, sprendžiami Lietuvos Respublikos civilinio kodekso nustatyta tvarka, taikytina teisė – Lietuvos Respublikos teisė.

55. Bet kokios nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams šioje Sutartyje, neatleidžia Šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus, kiek įmanoma artimesne Sutarties tikslui bei kitoms jos nuostatoms.

56. Užsakovo paskirtas asmuo, atsakingas už Sutarties vykdymą, Šilalės rajono savivaldybės administracijos Pajūrio seniūnijos seniūnė Roma Veščiūnienė tel. (0 449) 58 166, el. p. [roma.vesciuniene@silale.lt](mailto:roma.vesciuniene@silale.lt)

57. Užsakovo paskirtas asmuo, atsakingas už Sutarties ir pakeitimų paskelbimą pagal Lietuvos Respublikos viešųjų pirkimų įstatymo 86 straipsnio 9 dalies nuostatas, Šilalės rajono savivaldybės administracijos Teisės, personalo ir civilinės metrikacijos skyriaus vyriausioji specialistė Raimonda Bružienė, tel. (0 449) 45337, el. p. [raimonda.bruziene@silale.lt](mailto:raimonda.bruziene@silale.lt).

**XV. SUTARTIES PRIEDAI**

58. Sutarties pasirašymo metu prie Sutarties pridedami šie priedai, kurie yra neatskiriama Sutarties dalis, kurie čia yra išvardinti pagal svarbą:

58.1. Techninė specifikacija;

58.2. Pasiūlymas.

**ŠALIŲ REKVIZITAI IR JURIDINIAI ADRESAI**

|  |  |
| --- | --- |
| **UŽSAKOVAS**  **Šilalės rajono savivaldybės administracija** | **TEIKĖJAS**  **UAB ,,Šilalės vandenys“** |
| Adresas: J. Basanavičiaus g. 2-1,75138 Šilalė  Juridinio asmens kodas 188773720  A. s. LT524010044500040033  Bankas „Luminor Bank“, AS  Kodas 40100  El. paštas administratorius@silale.lt  Tel. (0 449) 76114  Šilalės rajono savivaldybės administracijos  direktorius  Andriaus Jančauskas | Adresas: Rytinio Kelio g. 4, 75122 Šilalė  Juridinio asmens kodas 176523470  A. s. LT724010044500020273  Bankas „Luminor Bank“, AS  Kodas 40100  El. paštas info@silalevandenys.lt  Tel. (0 449) 74205  Direktorius  Remigijus Vėlavičius |